Lupola medikago

Lupola medikago (Medicago lupulina L. 1753) estas jara aŭ dujara, foje plurjara herbeca planto de la fabaca familio sufiĉe komuna en la mezvarmaj regionoj. Ĝin oni foje kultivas kiel manĝaĵon por bestoj.

 Priskribo 
Ĝi povas alti 15 ĝis 60 cm kun fajnaj tigoj ofte kuŝitaj kiam ĝi ekkreskas kaj stariĝantaj poste.
La trilobajn foliojn portas longa petiolo. La folieroj ovalas kaj iom dentas ĉe la pinto.

La tre etaj floroj flavas kaj estas grupitaj en premitaj grapoloj.

La frukto estas dehiska guŝo entenanta nur unu semon.

 Bildaro 

Kategorio:Medikago
Kategorio:Plantoj de Libano